CELEX: 22020D0834
Language: ro
Date: 2019-03-29 00:00:00
Title: Decizia nr. 86/2019 a Comitetului mixt al SEE din 29 martie 2019 de modificare a anexei XI (Comunicații electronice, servicii audiovizuale și societatea informațională) la Acordul privind SEE [2020/834]

2.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 210/71
               
            
         DECIZIA nr. 86/2019 A COMITETULUI MIXT AL SEE
         din 29 martie 2019
         de modificare a anexei XI (Comunicații electronice, servicii audiovizuale și societatea informațională) la Acordul privind SEE [2020/834]
         COMITETUL MIXT AL SEE,
         având în vedere Acordul privind Spațiul Economic European (denumit în continuare „Acordul privind SEE”), în special articolul 98,
         întrucât:
         
                     (1)
                  
                  
                     Regulamentul de punere în aplicare (UE) 2018/1979 al Comisiei din 13 decembrie 2018 de stabilire a mediei ponderate a tarifelor maxime de terminare a apelurilor mobile din întreaga Uniune și de abrogare a Regulamentului de punere în aplicare (UE) 2017/2311 (1) trebuie încorporat în Acordul privind SEE.
                  
               
                     (2)
                  
                  
                     Regulamentul de punere în aplicare (UE) 2018/1979 al Comisiei abrogă Regulamentul de punere în aplicare (UE) 2017/2311 al Comisiei (2), care este încorporat în Acordul privind SEE și care, în consecință, trebuie abrogat în conformitate cu Acordul privind SEE.
                  
               
                     (3)
                  
                  
                     Prin urmare, anexa XI la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            În anexa XI la Acordul privind SEE, textul de la punctul 5cub (Regulamentul de punere în aplicare (UE) 2017/2311 al Comisiei) se înlocuiește cu următorul text:
            
               „32018 R 1979: Regulamentul de punere în aplicare (UE) 2018/1979 al Comisiei din 13 decembrie 2018 de stabilire a mediei ponderate a tarifelor maxime de terminare a apelurilor mobile din întreaga Uniune și de abrogare a Regulamentului de punere în aplicare (UE) 2017/2311 (JO L 317, 14.12.2018, p. 10).”
            
         
         
            Articolul 2
            Textele Regulamentului de punere în aplicare (UE) 2018/1979 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 30 martie 2019, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 29 martie 2019.
            
               
                  Pentru Comitetul mixt al SEE
               
               
                  Președintele
               
               Claude MAERTEN
            
         
         
            (1)  JO L 317, 14.12.2018, p. 10.
         
            (2)  JO L 331, 14.12.2017, p. 39.
         
            (*1)  Nu au fost semnalate obligații constituționale.